# Robert De Niro

| Robert De Niro |
| --- |
|  |
| Født | Robert Anthony De Niro 17. aug. 1943 (82 år) New York Manhattan |
| Beskjeftigelse | Filmregissør, filmprodusent, filmskuespiller, stemmeskuespiller, TV-produsent, manusforfatter, teaterskuespiller, skuespiller, teaterprodusent, produsent, regissør, produsent, skribent, filmmanuskriptforfatter  |
| Embete | * Jurypresident ved Filmfestivalen i Cannes
 |
| Utdannet ved |
6 oppføringer
Stella Adler Studio of Acting Lee Strasberg Theatre and Film Institute Little Red School House and Elisabeth Irwin High School HB Studio P.S. 41 Rhodes Preparatory School

 |
| Ektefelle | Diahnne Abbott (1976–1988; avslutningsårsak: skilsmisse) Grace Hightower (1997–2018; avslutningsårsak: skilsmisse, bryllupssted: Marbletown) |
| Partner(e) | Charmaine Sinclair (1993–1995) Toukie Smith |
| Far | Robert De Niro, Sr. |
| Mor | Virginia Admiral |
| Barn | Drena De Niro Raphael De Niro Elliot De Niro Julian De Niro Airyn De Niro |
| Nasjonalitet | USA Italia (2006–) |
| Medlem av | American Academy of Arts and Sciences |
| Utmerkelser |
21 oppføringer
Donostia-prisen (2000) Oscar for beste mannlige hovedrolle (1981; for verk: Den rasende oksen, tema for: 53rd Academy Awards) Oscar for beste mannlige birolle (1975; for verk: Gudfaren 2, tema for: 47th Academy Awards) Theatre World Special Award (1987) Presidentens frihetsmedalje (2016; deles ut av: Barack Obama) Kennedy Center Honors AFI Life Achievement Award (2003) Storoffiser av Republikken Italias fortjenstorden Kommandør av Ordre des Arts et des Lettres Golden Globe Award for beste mannlige hovedrolle i en dramafilm (1980; for verk: Den rasende oksen) Cecil B. DeMille Award (2010) Gulløven (1993) Ridder av Æreslegionen (1997) Global Citizen Awards (2014) Marrakech International Film Festival Honorary Award Ordre des Arts et des Lettres Republikken Italias fortjenstorden Oscar (1975) Gulløven for livsverk (1993) Gullørnen (2006) Screen Actors Guild Life Achievement Award (2019)

 |
| Aktive år | 1963– |
| Kjente roller | Vito Corleone, Travis Bickle, Jake LaMotta |
| IMDb | IMDb
 |
| Signatur |
|  |
|

---

Robert De Niro på Commons |

**Robert De Niro** (født 1943) er en amerikansk skuespiller og filmprodusent. Han er spesielt kjent for sitt samarbeid med regissøren Martin Scorsese, et samarbeid som har resultert i flere store filmer, inkludert *Mean Streets* (1973), *Taxi Driver* (1976), *Den rasende oksen* (1980) og *Mafiabrødre* (1990).

## Bakgrunn

De Niro ble født i New York City, som sønn av Virginia Admiral og Robert De Niro sr., en maler og skulptør av irsk og italiensk avstammning. Moren til De Niro var av engelsk, nederlandsk, tysk og fransk herkomst. I 2004 fikk han også italiensk statsborgerskap.

De Niro vokste opp i Little Italy på Manhattan, hvor han bodde hos sin mor; foreldrene hans skilte seg to år etter han ble født da faren fortalte at han var homofil. Faren bodde i gangavstand og De Niro tilbrakte mye tid med han. Som ung ble han kalt «Bobby Milk» på grunn av sin bleke hudfarge. I en alder av 16 år droppet han ut av high school for å satse fullt på en karriere innen skuespill. Han studerte skuespill på blant annet Lee Strasbergs Actors Studio, hvor blant andre James Dean, Al Pacino og Dustin Hoffman studerte.

## Karriere

Robert De Niros gjennombrudd kom i 1973, da han spilte i Scorseses *På skyggesiden* sammen med blant annet Harvey Keitel, en film som for alvor befestet De Niros posisjon. Et år senere mottok han en Oscar for beste mannlige birolle for sin tolkning av den unge *Vito Corleone* i Francis Ford Coppolas film *Gudfaren II*. Det gjorde De Niro til én av fem skuespillere som har mottatt en Oscar for en rolle hvor karakteren nesten utelukkende snakket et annet språk en engelsk. Med unntak av noen få linjer på engelsk snakket De Niro siciliansk. I tillegg er han og Marlon Brando de eneste som har vunnet en Oscar for å spille den samme karakteren. Brando vant for rollen som den eldre Vito Corleone i Gudfaren.

De Niro ved en pressekonferanse ved filmfestivalen i Berlin i 1998 i forbindelse med premieren av filmen *Wag the dog* Foto: Agon S. Buchholz
I 1976 spilte De Niro den halvt psykopatiske taxisjåføren Travis Bickle som ville «skylle vekk alt avskum» i thrilleren *Taxi Driver*.

De Niro fikk sin andre Oscar for rollen som bokseren Jake La Motta i *Den rasende oksen*(1980). Han la på seg 27 kg og lærte seg boksing for denne rollen. I tilknytning til rollen som den unge Vito Corleone, bodde De Niro en periode på Sicilia for å lære seg siciliansk og jobbet som taxisjåfør da han skulle sette seg inn i rollen for *Taxi Driver*. I 1984 spilte han sammen med blant annet James Woods og Joe Pesci i Sergio Leones gangsterepos *Ondt blod i Amerika*.

I 1990 spilte han i Scorseses *Mafiabrødre*, en film som viser gangsteren Henry Hills vekst og fall innen mafiaen. Denne filmen er basert på en sann historie, og er en skildring av mafiamiljøets hverdag. Samme år spilte han i *Awakenings*, regissert av Penny Marshall, der han som pasienten Leonard Lowe får tilbake livet sitt.

*Cape Fear* fra 1991 er et eksempel på psykologisk terror, med Nick Nolte og Jessica Lange som ofre for psykopaten Max Cadys (De Niro). Dette er en nyinnspilling av filmen med samme navn fra 1962, med Robert Mitchum og Gregory Peck i hovedrollene. Filmen *Casino* fra 1995 skildrer hvordan mafiaen gjør sitt inntog i casinovirksomheten, før industrien til slutt faller sammen. De Niro, Joe Pesci og Sharon Stone spilte hovedrollene i dramaet som ble regissert av Martin Scorsese.

I 1995 spilte De Niro og Al Pacino sammen i filmen *Heat*. *Heat* er regissert av Michael Mann, og er en katt-og-mus-lek mellom mesterforbryteren Neil McCauley (De Niro) og den hardbarkede politimannen Vincent Hanna (Pacino).

I 2000 spilte Robert De Niro den strenge svigerfaren og eks-CIA agenten Jack Byrnes, som treffer datterens forlovede Gaylord Focker (Ben Stiller) for første gang i komedien *Meet The Parents*. Filmen ble en suksess og har fått to oppfølgere, *Meet The Fockers* (2004) og *Little Fockers* (2010). Samme år som *Meet The Fockers* kom ut, spilte De Niro i skrekk-thrilleren, *Hide and Seek*.

I slutten av 2010 ble det klart at Robert De Niro og Martin Scorsese skulle gjenforenes etter over 15 år. Den kommende filmen *The Irishman* har også Al Pacino og Joe Pesci på rollelisten.

Robert De Niro eier sitt eget filmselskap, Tribeca Film Center i New York og var en av grunnleggerne til den årlige Tribeca Film Festival, en respons til terrorangrepet 11. september 2001. I tillegg til å være skuespiller, har han også fått sin regidebut i filmen *A Bronx Tale* (1993). 13 år senere regisserte De Niro *The Good Shepherd* med Matt Damon og Angelina Jolie. Han hadde også en liten rolle i filmen som general Bill Donovan, mannen som rekrutterer Damons karakter til kontraspionasjens verden.

## Politikk

De Niro er en profilert kritiker av politikeren Donald Trump. Han kalte Trump en klovn og monster, og advarte mot glidning mot diktatur dersom Trump blir valgt på nytt i 2024. National Association of Broadcasters trakk tilbake en utmerkelse til De Niro etter uttalelsene.

## Filmografi

| År | Film | Rolle | Annet |
| --- | --- | --- | --- |
| 1965 | *Three Rooms in Manhattan* | Gjest på en cafê |  |
| 1968 | *Greetings* | Jon Rubin |  |
| 1969 | *Sam's Song* | Sam |  |
| *The Wedding Party* | Cecil |  |
| 1970 | *Bloody Mama* | Lloyd Barker |  |
| *Hi, Mom!* | Jon Rubin |  |
| 1971 | *Jennifer on My Mind* | Mardigian, taxisjåfør |  |
| *Born to Win* | Officer Danny |  |
| *The Gang That Couldn't Shoot Straight* | Mario Trantino |  |
| 1973 | *Bang the Drum Slowly* | Bruce Pearson | New York Film Critics Circle Award for Best Supporting Actor |
| *Mean Streets* | John 'Johnny Boy' Civello | National Society of Film Critics Award for Best Supporting Actor Sant Jordi Awards - vant |
| 1974 | *The Godfather Part II* | Vito Corleone | Academy Award for Best Supporting Actor Nominert — BAFTA Award for Best Newcomer |
| 1976 | *Taxi Driver* | Travis Bickle | New York Film Critics Circle Award for Best Actor Nominert — Academy Award for Best Actor Nominert — BAFTA Award for Best Actor in a Leading Role Nominert — Golden Globe Award for Best Actor – Motion Picture Drama Los Angeles Film Critics Association Awards Fotogramas de Plata Sant Jordi Awards - vant |
| *1900* | Alfredo Berlinghieri | Sant Jordi Awards - vant |
| *The Last Tycoon* | Monroe Stahr | Sant Jordi Awards - vant |
| 1977 | *New York, New York* | Jimmy Doyle | Nominert — Golden Globe Award for Best Actor – Motion Picture Musical or Comedy Sant Jordi Awards - vant |
| 1978 | *The Deer Hunter* | Michael Vronsky | Nominert - Academy Award for Best Actor Nominert — BAFTA Award for Best Actor in a Leading Role Nominert — Golden Globe Award for Best Actor – Motion Picture Drama Nominert — American Movie Awards |
| 1980 | *Raging Bull* | Jake LaMotta | Academy Award for Best Actor Golden Globe Award for Best Actor – Motion Picture Drama National Board of Review Award for Best Actor New York Film Critics Circle Award for Best Actor Boston Society of Film Critics Award for Best Actor Los Angeles Film Critics Association Award for Best Actor Nominert — BAFTA Award for Best Actor in a Leading Role |
| 1981 | *True Confessions* | Monsignor Desmond "Des" Spellacy |  |
| 1983 | *The King of Comedy* | Rupert Pupkin | Nominert — BAFTA Award for Best Actor in a Leading Role |
| 1984 | *Once Upon a Time in America* | David "Noodles" Aaronson | Sant Jordi Awards - vant |
| *Falling in Love* | Frank Raftis | Sant Jordi Awards - vant |
| 1985 | *Brazil* | Archibald 'Harry' Tuttle |  |
| 1986 | *The Mission* | Rodrigo Mendoza |  |
| 1987 | *Angel Heart* | Louis Cypher | Nominert — Saturn Awards Best Supporting Actor |
| *The Untouchables* | Al Capone |  |
| 1988 | *Midnight Run* | Jack Walsh | Nominert — Golden Globe Award for Best Actor – Motion Picture Musical or Comedy |
| 1989 | *Jacknife* | Joseph 'Jacknife' Megessey |  |
| *We're No Angels* | Ned |  |
| 1990 | *Stanley & Iris* | Stanley Everett Cox |  |
| *Goodfellas* | Jimmy Conway | New York Film Critics Circle Award for Best Actor Nominert — BAFTA Award for Best Actor in a Leading Role |
| *Awakenings* | Leonard Lowe | National Board of Review Award for Best Actor New York Film Critics Circle Award for Best Actor Nominert — Academy Award for Best Actor |
| 1991 | *Guilty by Suspicion* | David Merrill |  |
| *Backdraft* | Donald 'Shadow' Rimgale |  |
| *Cape Fear* | Max Cady | Nominert — Academy Award for Best Actor Nominert — Golden Globe Award for Best Actor – Motion Picture Drama Nominert — MTV Movie Awards Best Villain And Best Male Performance Nominert – Academy of Motion Picture Arts and Sciences |
| 1992 | *Night and the City* | Harry Fabian |  |
| *Mistress* | Evan M. Wright |  |
| 1993 | *A Bronx Tale* | Lorenzo Anello | Også regissør |
| *Mad Dog and Glory* | Wayne 'Mad Dog' Dobie |  |
| *This Boy's Life* | Dwight Hansen |  |
| 1994 | *Mary Shelley's Frankenstein* | The Creature | Nominert — Saturn Awards Best Supporting Actor |
| 1995 | *One Hundred and One Nights* | Le mari de la star-fantasme en croisière |  |
| *Casino* | Sam 'Ace' Rothstein |  |
| *Heat* | Neil McCauley |  |
| 1996 | *The Fan* | Gilbert "Gil" Renard | Nominert — MTV Movie Awards Best Villain |
| *Sleepers* | Father Bobby |  |
| *Marvin's Room* | Dr. Wally | Nominert — Screen Actors Guild Award for Outstanding Performance by a Cast in a Motion Picture |
| 1997 | *Cop Land* | Lt. Moe Tilden |  |
| *Jackie Brown* | Louis Gara |  |
| *Wag the Dog* | Conrad Brean |  |
| 1998 | *Great Expectations* | Arthur Lustig |  |
| *Ronin* | Sam |  |
| 1999 | *Analyze This* | Paul Vitti | Nominert — Golden Globe Award for Best Actor – Motion Picture Musical or Comedy Nominert — Blockbuster Entertainment Awards Nominert — American Comedy Awards |
| *Flawless* | Walter Koontz |  |
| 2000 | *The Adventures of Rocky and Bullwinkle* | Fearless Leader |  |
| *Men of Honor* | Chief Leslie William 'Billy' Sunday | Nominert — Satellite Awards Best Supporting Actor |
| *Meet the Parents* | Jack Tiberius Byrnes | Nominert — Golden Globe Award for Best Actor – Motion Picture Musical or Comedy Nominert — American Comedy Awards Nominert — Blockbuster Entertainment Awards Nominert — MTV Movie Awards Best On-Screen Team Shared |
| 2001 | *15 Minutes* | Det. Eddie Flemming |  |
| *The Score* | Nick Wells |  |
| 2002 | *Showtime* | Det. Mitch Preston |  |
| *City by the Sea* | Vincent Anthony LaMarca |  |
| *Analyze That* | Paul Vitti |  |
| 2004 | *Godsend* | Dr. Richard Wells |  |
| *Shark Tale* | Don Lino | Stemme |
| *Meet the Fockers* | Jack Tiberius Byrnes |  |
| *The Bridge of San Luis Rey* | Archbishop of Lima |  |
| 2005 | *Hide and Seek* | David Callaway |  |
| 2006 | *Arthur and the Invisibles* | The King | Stemme |
| *The Good Shepherd* | General Bill Sullivan | Også regissør |
| 2007 | *Stardust* | Captain Shakespeare |  |
| 2008 | *Righteous Kill* | Det. Thomas "Turk" Cowan |  |
| *What Just Happened* | Ben |  |
| 2009 | *Everybody's Fine* | Frank | Hollywood Film Festival Best Actor |
| 2010 | *Machete* | Senator McLaughlin |  |
| *Stone* | Jack Mabry |  |
| *Little Fockers* | Jack Tiberius Byrnes |  |
| 2011 | *Manuale d'amore 3* | Adrian |  |
| *Limitless* | Carl Van Loon |  |
| *The Killer Elite* | Hunter-an assassin |  |
| *New Year's Eve* | Harry |  |
| 2012 | *Silver Linings Playbook – Kjærlighetens galskap* | Pat Solitano, Sr. |  |
| 2013 | *Last Vegas* | Paddy |  |
| 2019 | *The Irishman* | Frank Sheeran |  |

## Priser og nominasjoner

### Oscar

* 1974 – Vant Oscar for beste mannlige birolle - *Gudfaren 2*
* 1976 – Nominert til Oscar for beste mannlige hovedrolle – *Taxisjåføren*
* 1978 – Nominert til Oscar for beste mannlige hovedrolle – *Hjortejegeren*
* 1980 – Vant Oscar for beste mannlige hovedrolle – *Den rasende oksen*
* 1990 – Nominert til Oscar for beste mannlige hovedrolle – *Oppvåkningen*
* 1991 – Nominert til Oscar for beste mannlige hovedrolle – *Cape Fear*
* 2012 – Nominert til Oscar for beste mannlige birolle - *Silver Linings Playbook – Kjærlighetens galskap*

### New York Film Critics Circle

* 1976 – Vinner av kategorien beste mannlige skuespiller – *Taxisjåføren*
* 1980 – Vinner av kategorien beste mannlige skuespiller – *Den rasende oksen*
* 1990 – Vinner av kategorien beste mannlige skuespiller – *Oppvåkningen*
* 1990 – Vinner av kategorien beste mannlige skuespiller – *Cape Fear*

## Biografier

* Baxter, John (2002). De Niro: A Biography. HarperCollins. ISBN 978-0-00-257196-8.
* Dougan, Andy (2003). Untouchable: A Biography of Robert De Niro. Da Capo Press. ISBN 1-56025-469-6.

## Referanser

## Eksterne lenker

Engelsk Wikiquote har en samling sitater relatert til: Robert De Niro (en) Robert De Niro på Internet Movie Database

* (sv) Robert De Niro i Svensk Filmdatabas

* (da) Robert De Niro på Filmdatabasen

* (da) Robert De Niro på Scope

* (fr) Robert De Niro på Allociné

* (en) Robert De Niro på AllMovie

* (en) Robert De Niro hos Rotten Tomatoes

* (en) Robert De Niro hos TV Guide

* (en) Robert De Niro hos The Movie Database

* (en) Robert De Niro hos Internet Broadway Database